ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՈՒՂԵՐՁՆ ՈՒՍԱՆՈՂՆԵՐԻ ԵՎ ԵՐԻՏԱՍԱՐԴՆԵՐԻ ՕՐՎԱ ԱՌԹԻՎ

Սիրելի՛ ուսանողներ, երիտասարդներ,  
Արդեն մի քանի տարի է, ինչ մայիսի 16-ը նշվում է որպես Ուսանողների և երիտասարդների օր, և սա պատահական չէ, քանզի 1919 թվականի մայիսի 16-ին Հայաստանի Հանրապետության նախարարների խորհրդի որոշմամբ հիմնադրվեց Երևանի պետական համալսարանը, իսկ տարիներ անց ՀՀ կառավարությունը մայիսի  
16-ը հաստատեց որպես Ուսանողների և երիտասարդների օր:  
Երիտասարդությունը միշտ ակտիվ մասնակցություն ու դերակատարում է ունեցել պետության հասարակական, քաղաքական կյանքում և այսօր էլ քայլում է բոլոր զարգացումներին համընթաց՝ ի նպաստ մեր երկրի զարգացմանն ու հզորացմանը:  
Սիրելի՛ ուսանողներ, երիտասարդներ,  
Մաղթում եմ եռանդ ու հաստատակամություն, միշտ եղեք հավատարիմ ձեր սկզբունքներին և հիշեք, որ երիտասարդությունն է կյանքի շարժիչ ուժը, ու ձեզ է վստահված մեր երկրի վաղվա օրը:  
Առանձնահատուկ շնորհավորում եմ զինվոր-երիտասարդներին, ովքեր այսօր պաշտպանում են մեր երկրի անդորրն ու խաղաղությունը:  
Շնորհավորում եմ իմ հարազատ կրթօջախի՝ ԵՊՀ-ի 100-ամյակը: Թող բոլորիս համար սիրելի համալսարանը շատ հարյուրամյակներ նշի ու բազում կիրթ երիտասարդներ ճանապարհի դեպի կյանք: